BALOGH GYULA BOGUMIL

Kozmikus gyógyászat – Jelgyógyászat

Balogh Gyula Bogumil Dunaújváros

Kiadó: Adamo Books webáruház
5540 Szarvas, Gyóni Géza utca 11.

http://adamobooks.com

Felelős kiadó: Pavuk Péter

Copyright © ADAMO BOOKS, 2013

MOBI ISBN 978-615-5363-24-5

Az ember, mint mikrokozmosz
az egységes rezgő világ része

Már a görög orvoslási rendszer filozófusai is úgy ítélték meg, hogy az ember, mint mikrokozmosz a természetet, azaz a makrokozmoszt tükrözi vissza. Vulgárisan megfogalmazva: a Teremtő saját képére teremtette a világot és benne az embert is.

Ha az ember valóban a mikrokozmosz, akkor az emberi testnek tartalmaznia kell a természetben előforduló valamennyi elemet. (Júnáni-Tibb, Ajurvéda, Hamamed 1973)

Ha az ember a makrokozmosz része, akkor a kozmosz-kozmikus energia, kozmikus rezgéstörvények az emberre is vonatkoznak. A kozmosz egységes elektromágneses rezgésrendszerben működik, s ezzel a rezgésrendszerrel energiát közöl, s a kozmikus rezgésenergia működteti a kozmikus világot, benne az embert is.

Amennyiben elfogadjuk, hogy a kozmosz, rezgő világ, és az ember olyan rezgő test, melyet a kozmikus energia működtet, akkor tételesen kimondhatjuk, hogy az ember a kozmosz része, mely kozmikus energiával működik egységes kozmikus rezgésrendszerben.

Az ember, mint kozmikus rezgőkör.

A rezgőkör fogalma.

A rezgőkör konderzátorból, ellenállásból és indukciós tekercsből áll. Modellje a következő:

Ha a kondenzátor fegyverzeteit rövid időre áramforrás sarkaihoz érintjük, akkor a fegyverzetek közötti feszültség az L önindukcióval rendelkező indukciós tekercsben áramot hoz létre. A folyamat során a kondenzátor elektromágneses energiája és az indukciós tekercs mágneses energiája periodikusan egymásba alakulnak át, illetve a körben lévő Ohmos ellenálláson az energia egy része hővé alakul. A keletkezett rezgés jellemzői: amplitúdó, hullámhossz és rezgésszám. Ezek összessége adja a frekvenciát.

A frekvencia

A keletkező rezgések frekvenciája függ a hullámokat keltő elektromágneses (kozmikus) erő rezgésszámától és hullámhosszától. A kettő hányadosa adja az amplitudót, mely meghatározza a frekvencia erősségét.

Az emberi sejt, mint rezgőkör.

Az emberi sejt nem egyéb, mint egy elektromágneses rezonátor, mely magas frekvenciájú rezgéshullámokat képes kibocsátani és befogadni. Minden sejt egyszerre leadó és befogadó készülékként is működik.

A sejt lényegében egy sejtmagból áll, mely protoplazmában úszik. Ezt átjárható burok veszi körül. A mag vizsgálata egymásba csavarodó mintákat tüntet fel, melyek szabályszerű áramköröket alkotnak. A sejt belseje olyan szerves ásványi anyagokból képződött melyek jó elektromos vezetők, csőszerű hüvelye viszont szigetelő anyagokból.

A sejtek mindegyike magasfrekvenciájú rezgések székhelye és láthatatlan radiációkat bocsát ki a fénysugárhoz közeli frekvencián.

A sejt, mint komplett áraminduktor

A sejtmagban lévő pozitív töltésű elemek és sejtplazmában lévő negatív töltésű fémes elemek között feszültségkülönbség van jelen, és a pozitív töltések felé vándorló negatív töltésű ionok kiegyenlítő tevékenysége áramforrásként működik. Ez a természetes áramforrás a sejtplazma, mint kondenzátor fegyverzetei között elektromos áramot hoz létre. A sejtek feltöltődnek. A feltöltődött sejtplazma kondenzátor fegyverzetein keletkező elektromos áram a sejtmagban mint áraminduktorban indukciós áramot hoz létre.

A sejtplazma energiája által képzett áram és az indukált áram egymásba alakul át, miközben egyrészt rezgéshullámokat kelt és bocsát ki a kozmoszba, valamint hőenergia termelődik az ellenállásként szereplő plazmatestben.

A sejt ily módon komplett áraminduktor.

Mint említettük a szervezet tartalmazza a kozmoszban jelen lévő összes elemet. Minden sejtnek, sejtrendszernek, szervnek megvan az őt alkotó szerves és szervetlen elemek szükséglete. Amennyiben egyensúlyban van a sejtekben és szervekben a működéshez szükséges elemek mennyisége, úgy a szerv normálisan működik, szabályos frekvencián rezeg. Így a szervezet aurája sértetlen, a csakrákon az energiaáramlás folyamatos. Ezt bizonyítja az is, hogy az élettelen (holt) tetemek semmiféle sejtrezgést nem mutatnak. A rajtuk áthatoló kozmikus sugárzások a szervezet sejtjeiben elektromos jelenséget indukálnak és fordítva. A szervezet belső folyamatai elektromos sejtrezgéseket hoznak létre. (Laknowsky 1921 Párizs) A szervezet vegyi reakciói elektronokat szabadítanak fel, melyek ezt a kozmikus rezgőkört elektromosan gerjesztik, s létrehozzák a szervezet elektromágneses rezgőkörét.

A sejteknek önálló frekvenciájú rezgőkörei vannak, melyek összessége adja a szervezetre jellemző frekvenciát.

Az emberi szervezet 7 Hz és 200 Hz között rezeg, szervenként és sejtenként más-más rezgésszámmal és amplitúdóval. A szervezet össz. rezgése által képzett energiaburok, úgynevezett aura veszi körül az embert.

Minőségi energia

A szervezet megbetegedése

Amennyiben a bevitt táplálék silánysága, vagy környezeti ártalom (sugárzás, fertőzés) miatt nem lehetséges egyes szervek frekvencián való működtetése, az a szervezet megbetegedéséhez vezet.

Tehát: A szervezet auráján belül vizsgálódva, a szervek elektromágneses rezgéseit vizsgálva az elégtelenműködés észlelhető. (Bioindikátoros diagnosztizálás).

A kozmikus gyógyítás alapelve.

Mivel az emberi test a kozmosz része, egyben a kozmikus rezgésrendszerek szerves része is, így hibás működése esetében kozmikus rezgési energia lehívásával a térből, gyógyító hatású kozmikus rezgéseket tudunk a szervezettel közölni. A kozmikus energia tartalmazza az összes rezgést, mely a szervezet normális működéséhez szükséges.

A szervezetbe a gyógyító által eszközzel, jellel vagy kézzel bevitt kozmikus energia korrigálja a rezgéshiányt, vagy túlrezgést, s normális frekvenciájúvá teszi az egyes megbetegedett, majd az egész szervezet rezgését.

A megbetegedések okai

A szervezet megbetegedésének kettős oka lehet: lelki és testi. A lelki megbetegedés vonzata legtöbbször testi megnyilvánulásban is képet ölt. Éppen ezért a szervezetet, mint testi-lelki egységet kell vizsgálni. A szervezetben a diszharmónia megszüntetése a cél, vagyis a testi-lelki harmónia helyreállítása. Ennek egyik módja a kozmikus energiával való gyógyítás: a szervezet behangolása. Ezt a lélek gyógyításával párhuzamosan kell elvégezni. Magyarul: a szervezet harmonizálásával együtt a lélek harmonizálását is el kell végeznünk.

Harmadik tényező a gyógynövény-terápia. A szervezet elem, nyomelem hiányát gyógyteákkal és természetes készítményekkel lehet pótolni. Így ebben a hármas egységben kell gondolkodni gyógyítás esetében.

A természetes gyógyítás alapjai

Pszihoszomatikus egység.

A pszihikus és szomatikus tartományok közötti szerveződő dinamikus kölcsönfolyamatok szoros kapcsolatban vannak a külvilággal is. Éppen ezért a gyógyítás nem más, mint a harmónia helyreállítása. Az ember egymással ellentétes és harmonikus szerveződések egysége, a gátló és serkentő anyagok, az anyagcsere bontó és építő folyamatainak rendszere.

Ember = Ellentét, korreláció, harmonikus egység a kozmosz, a fizikai világ, és a természet erői között.

A kozmikus energia lényege.

Az univerzumban, s benne a minket körülvevő térben is állandó kozmikus energia fluktuáció zajlik. Ha pedig az elektromos és mágneses mezőben, mely bennünket közvetlenül körülvesz, a kozmikus fluktuáció hatására energia változások tömege zajlik, akkor ott nagy frekvenciájú és igen kis amplitúdójú energia fluktuáció történik. Az energia fluktuáció nem más, mint zaj (hangfrekvencia), mely az állandó és szabálytalan változások miatt nem mérhető.

Másik jellemzője az, hogy energiaváltozással egyidőben térfluktuáció is történik. Tehát a bennünket körülvevő tér is állandóan változik dimenziójában és kiterjedésében.

Amíg mesterségesen 1014 gramm/centiméter sűrűségűre tudjuk a hasadó anyagokat dúsítani, besűríteni, addig a kozmikus energia fluktuáció mértéke 10^94-en. Ha azt vesszük alapul, hogy 1-2 gr dúsított atom magenergia milyen hatalmas energia tömeget szabadít fel, s mekkora pusztítást végez, akkor elképzelhetjük, hogy a teremtő-kozmikus energia fluktuációjában mekkora energia rejlik.

A kozmikus energia hasznosítása.

A kozmikus energia kicsatolása mindig is izgatta a kutatók fantáziáját. Ez leglátványosabban Nikola Teslának és Moraynak sikerült. Ők a térből nyert ingyen és a környezetet nem szennyező energiával épületeket világítottak, s automobilokat hajtottak.

Mi az energia kicsatolás titka?

A körülöttünk pulzáló, fluktuáló kozmikus energiát egy mozgó mágneses mezőnek felfogva semmi mást nem kell csinálni, mint az útjába tenni indukciós tekercset, s abban elektromos áram keletkezik. Ilyen egyszerű az egész. Hisz a dinamó elv alapja az, hogy álló mágnesmezőt forgó indukciós tekerccsel megszaggatva, a tekercsben áramot indukálunk. Tehát mivel a fluktuáló mágneses mező adott, semmi mást nem kell tennünk, mint a dinamó elvet megfordítva egy álló indukciós tekercset helyezünk a forgó mágnesmező útjába.

Áramfejlesztés esetében megfelelő rezonátorokon keresztül a kozmikus energiafluktuáló mágnesmezejét állandó rezgésszámra csökkentjük, majd diódán átvezetve akkumuláljuk, s szabvány feszültségre transzformáljuk.

A titok nyitja abban rejlik, hogy diódával megakadályozzuk a kozmikus rezgések visszaáramlását, s ezzel elősegítjük az akkumulátor feltöltődését.

A fizikai modellezés emberre való átvitele.

Az embert és bármilyen más élőlényt, beleértve a növényeket is, úgy kell tekinteni, mint indukciós tekercset, mely a kozmikus tér fluktuációjába kerülve a kozmikus energiából testenergiát indukál, s a testében lévő testfolyadékban kondenzálja azt. A sejt felfogható generátorként, mely a befogadott kozmikus energiából munkát végez. Kondenzátorként fogható fel az aura nemesgáz rétege, s ellenállásként az ember tömege. Így készen is van a rezgőkör. Ez a rezgőkör sejtenként más-más értékre van hangolva, s csak a vele rezonáns frekvenciájú rezgéseket fogja be, s akkumulálja a felhasználásig. A sejthártya membránja diódaként megakadályozza a visszaáramlást. Az emberi testben lévő fémsók, s a fémsókból alkotott testfolyadékok az akkumulátor, vagy telep anyagát adják, s a fémek közötti potenciális különbség kozmikus energiaáramlást biztosít a testen belül.

Minden esetben mérhető az elektromos áram és feszültség. Ezt tudjuk EKG és EEG mérésre felhasználni.

Kozmikus energia mérése.

A kozmikus energiát pontosan az állandó fluktuáció miatt lehetetlen stabilan mérni. Én elkészítettem több kozmikus vevő antennát, melynek különleges, az emberi testhez hasonló elektrolittal töltöttem fel. Az akkumulátorban 0,6 Volt közötti feszültséget tudok kicsatolni, de a keletkező frekvenciát más, más frekvenciájúnak mérem, állandóan változik az értéke, nem konstans, így etalonként nem használható.

A rezonátor szerepe.

A térből kicsatolt energiát rezonátorokon keresztülvezetve, lecsillapítva kisebb frekvenciájúvá téve a testhez csatlakoztatva elérhetjük a test megfelelő pontjának közvetlen rezonátorként való kicsatolásra alkalmazását.

Mit jelent ez?

Ez azt jelenti, hogy a 0 és több ezer kiloHercz közötti kozmikus zaj energiát pár ezer Herczre redukálva azt közvetlen a bőrhöz csatlakoztatva újabb rezonátorba viszem. S most már a test a saját rezgésszámával megegyező, redukált rezgésszámú kozmikus energiával rezonanciába lép, s energiát vesz a térből.

Miért szükséges ez?

Ez azért szükséges, mert a beteg szervezet legtöbb esetben nem tud a térből elég energiát felvenni /energia csap (csakra) eldugulása, szervek megbetegedése folytán stb./ Tehát rásegítünk. Ha a kozmikus energiát közvetlen a napfonat csakrára csatlakoztatjuk, akkor az, mint elosztó csakra oda transzportálja az energiát, ahová kell.

A szervezet mágneses mezeje.

A szervezetet körülvevő aurán belül elhelyezkedő étertest, vagy plazmikus test kialakít a bőr felületén egy a gyökércsakrától a koronacsakráig alulról felfelé (föld - ég) tartó és irányú mágneses mezőt. Ez a mágneses mező, mint rendezett erővonalú elektromágnes fluktuál, és mágneses energiát gerjeszt a testben.

Mi történik megbetegedés esetében?

Külső, káros hatás esetében

Amennyiben geopatikus zónában tartózkodik a test, akkor a vízér, vagy Hartmann csomópont eltéríti, összekuszálja, lemágnesezi a szervezet energia mezejét. Az így összekuszált, lemágnesezett energiamező külső és belső gyengítő hatásoknak kitéve megbetegszik.

Kísérlet:

Ha egy személy kinyújtja a karját, azt normális esetben igen nehéz lehajlítani, mivel izomereje ellenáll a hajlításnak. Ha benyúlva az aurájába a melle előtt jobb kézzel összekuszálom az energiavonalait, akkor az újra kinyújtott kezet egy ujjal le tudom nyomni. Tehát energiát veszített.

Újramágnesezése úgy történik, hogy hátulról a gyökércsakrától a koronacsakra felé három, négy függőleges húzással felhúzom, rendezem az energia vonalakat. A felmágnesezés után újra nehéz a kar lehajtása.

Mi történik a gyógyítás megkísérlésekor?

Pontosan ez. A gyógyító katalizátorként kezein átengedve a testében rezonátorként leredukált kozmikus energiákat felmágnesezi, megdelejezi a beteg testét: energia feltöltést ad. Helyreállítja a szervezet energia háztartását.